
PËR SHTYRJEN E AFATIT TË KRYERJES SË PROCEDURAVE TË PROKURIMIT PËR INSPEKTORATIN E LARTË TË DEKLARIMIT DHE KONTROLLIT TË PASURIVE, SI AUTORITET KONTRAKTOR

Në mbështetje të nenit 100 të Kushtetutës dhe të nenit 75 të ligjit nr. 9643, datë 20.11.2006 “Për prokurimin publik”, të ndryshuar, me propozimin e Ministrit të Financave, Këshilli i Ministrave 

Vendosi:

1. Lejimin e Inspektoratit të Lartë të Deklarimit dhe Kontrollit të Pasurive, si autoritet kontraktor, të përfundojë kryerjen e procedurave të prokurimit, me fondet e parashikuara në buxhetin e vitit 2012, në zërin “Shpenzime operative”, për objektin “Prodhim i deklaratës së interesave privatë dhe materialeve të tjera të printuara”, me fond limit 1 800 000 (një milion e tetëqind mijë) lekë. 
2. Ngarkohen Inspektorati i Lartë i Deklarimit dhe Kontrollit të Pasurive dhe Agjencia e Prokurimit Publik për zbatimin e këtij vendimi.
Ky vendim hyn në fuqi menjëherë dhe botohet në Fletoren Zyrtare.
Kryeministri

